ตลาดหุ้นเอเชียผันผวน หลังหูเป่ยติดเชื้อ “โควิด-19” พุ่งอีก 1.48 หมื่นคนแตะ 4.82 หมื่นราย
ตลาดหุ้นเอเชียผันผวน หลัง “หูเป่ย” ติดเชื้อ “โควิด-19” พุ่งอีก 1.48 หมื่นคนแตะ 4.82 ราย
ตลาดหุ้นเอเชียผันผวน หลัง “หูเป่ย” ติดเชื้อ “โควิด-19” พุ่งอีก 1.48 หมื่นคนแตะ 4.82 ราย
14 ก.พ. 2563

ผู้สื่อข่าวรายงานว่า ตลาดหุ้นเอเชียปรับตัวลดลงในเช้าวันนี้ เนื่องจากนักลงทุนวิตกกังวลเกี่ยวกับการแพร่ระบาดของไวรัสโคโรนาสายพันธุ์ใหม่ (โควิด-19) หลังจากจีนเปิดเผยจำนวนผู้ติดเชื้อรายใหม่พุ่งขึ้นอย่างมาก โดยมีสาเหตุมาจากการเปลี่ยนเกณฑ์ในการนับจำนวนผู้ติดเชื้อ
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 23,714.52 จุด ลดลง 113.21 จุด, -0.48%
ดัชนี SSE Composite ตลาดหุ้นจีนเปิดวันนี้ที่ 2,899.87 จุด ลดลง 6.20 จุด, -0.21%
ดัชนี HSI ตลาดหุ้นฮ่องกงเปิดวันนี้ที่ 27,698.56 จุด ลดลง 31.44 จุด, -0.11%
ดัชนี TAIEX ตลาดหุ้นไต้หวันเปิดวันนี้ที่ 11,806.52 จุด เพิ่มขึ้น 14.74 จุด, +0.13%
ดัชนี KOSPI ตลาดหุ้นเกาหลีใต้เปิดวันนี้ที่ 2,232.71 จุด ลดลง 0.25 จุด, -0.01%
ดัชนี FTSE STI ตลาดหุ้นสิงคโปร์เปิดวันนี้ที่ 3,216.36 จุด ลดลง 3.73 จุด, -0.12%
ดัชนี FBMKLCI ตลาดหุ้นมาเลเซียเปิดวันนี้ที่ 1,538.72 จุด ลดลง 0.44 จุด, -0.03%
ด้านคณะกรรมการสุขภาพแห่งชาติของจีน (NHC) แถลงเมื่อวานนี้ว่า ณ วันพุธที่ 12 ก.พ. จำนวนผู้ติดเชื้อไวรัสโควิด-19 รายใหม่เฉพาะในมณฑลหูเป่ยที่เดียวนั้น เพิ่มขึ้น 14,840 ราย สู่ระดับ 48,206 ราย ซึ่งเป็นการเพิ่มขึ้นสูงสุดนับตั้งแต่มีการรายงานข้อมูล ส่วนจำนวนผู้เสียชีวิตในมณฑลหูเป่ยเพิ่มขึ้น 242 ราย แตะที่ระดับ 1,310 ราย
ส่วนสาเหตุที่ทำให้ตัวเลขผู้ติดเชื้อรายใหม่ในมณฑลหูเป่ยพุ่งสูงขึ้นนี้ เนื่องจากมีการปรับเปลี่ยนเกณฑ์การคำนวณ โดยให้นับรวมผู้ติดเชื้อที่ได้รับการวินิจฉัยทางคลินิก (Clinically diagnosed cases)
ทั้งนี้ ผู้ป่วยที่ได้รับการวินิจฉัยทางคลินิก คือกลุ่มผู้ป่วยที่แสดงอาการติดเชื้อไวรัสโควิด-19 แต่ยังไม่ทราบผลการตรวจตามวิธีการทางวิทยาศาสตร์ หรือผู้ป่วยอาจจะเสียชีวิตก่อนที่จะได้รับการตรวจทางวิทยาศาสตร์